LV Eiropas Savienības Oficiālais Vēstnesis C 202/4

Specifikācijas kopsavilkuma publikācija saskaņā ar 18. panta 2. punktu Komisijas Regulā (EK) Nr. 1898/2006, ar ko nosaka sīki izstrādātus īstenošanas noteikumus Padomes Regulai (EK) Nr. 510/2006 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību

2010/C 202/04

KOPSAVILKUMS

PADOMES REGULA (EK) Nr. 510/2006 (1)

“ČESKOBUDĚJOVICKÉ PIVO”

EK Nr.: CZ/PGI/0005/0446-29.04.2004

ACVN ( ) AĢIN ( X )

Šis kopsavilkums nosaka galvenos produkta specifikācijas elementus informācijas nolūkā.

1. Atbildīgais departaments dalībvalstī:

Nosaukums: Úřad průmyslového vlastnictví Adrese: Antonína Čermáka 2a 168 00 Praha 6 ČESKÁ REPUBLIKA Tel. +420 220383111 Fakss +420 224324718 E-pasts: posta@upv.cz

2. Grupa:

Nosaukums: Budějovický Budvar, národní podnik, Budweiser Budvar, National Corporation, Budweiser Budvar, Entreprise Nationale Adrese: Karolíny Světlé 4 370 21 České Budějovice ČESKÁ REPUBLIKA Tel. +420 387705111 Fakss — E-pasts: budvar@budvar.cz Sastāvs: ražotāji/pārstrādātāji ( X ) citi ( )

3. Produkta veids:

2.1. grupa. Alus

4. Specifikācija:

(Regulas (EK) Nr. 510/2006 4. panta 2. punkta prasību kopsavilkums)

4.1. Nosaukums:

“Českobudějovické pivo”

4.2. Apraksts:

Produkts ir gaišais alus ar raksturīgu smaržu, ko izplata gaišais iesals un Žatec smaržīgie apiņi, tas ir viegli vai vidēji rūgtens, tam ir iesala piegarša, kas saistīta ar starpību starp faktisko un sajūtamo misas norūguma pakāpi, un asi dzirkstoša garša, ko izraisa dabiskās raudzēšanas procesā izdalījies oglekļa dioksīds.

Alum piemīt raksturīga gaiši zeltaina krāsa, un tas pēc ieliešanas glāzē veido krēmīgas putas. Augstais polifenolu saturs, ko nodrošina Žatec smaržīgie apiņi, visu veidu Českobudějovické pivo alu dara par iecienītu dzērienu ar patīkamu garšu.

Izšķir 5 dažādus šā alus veidus, kuriem ir kopīga izcelsme.

Gaišais lager tipa alus

Spirta tilp. %: 4,6–5,3

Sākotnējais misas saturs %: 11,4–12,3

Rūgtums (pēc IBU (International Bitterness Unit) skalas): 20–24

Krāsa (pēc EBC (European Brewery convention) skalas): 9–13

Smarža: vidējas līdz stipras intensitātes, izteikts Žatec smaržīgo apiņu aromāts

Garša: mēreni vai vidēji rūgta ar maigu vai mēreni skarbu raksturu, izteikti dzirkstoša un vidēji vai stipri piesātināta, pēcgarša saldena

Gaišais Krausen lager alus

Spirta tilp. %: 4,6–5,3

Sākotnējais misas saturs %: 11,4–12,3

Rūgtums (pēc IBU (International Bitterness Unit) skalas): 20–24

Krāsa (pēc EBC (European Brewery convention) skalas): 9–13

Smarža: vidējas līdz stipras intensitātes, izteikts Žatec smaržīgo apiņu aromāts

Garša: mēreni vai vidēji rūgta ar maigu vai mēreni skarbu raksturu, izteikti dzirkstoša un stipri vai ļoti stipri piesātināta, pēcgarša saldena

Gaišais izlejamais alus

Spirta tilp. %: 3,5–4,5

Sākotnējais misas saturs %: 9,5–10,1

Rūgtums (pēc IBU (International Bitterness Unit) skalas): 18–21

Krāsa (pēc EBC (European Brewery convention) skalas): 8–12

Smarža: vidējas līdz stipras intensitātes, izteikts Žatec smaržīgo apiņu aromāts

Garša: mēreni vai vidēji rūgta ar mēreni skarbu raksturu, izteikti dzirkstoša un vidēji piesātināta, pēcgarša saldena

Īpašais alus

Spirta tilp. %: 7,4–8,2

Sākotnējais misas saturs %: 16,0–17,0

Rūgtums (pēc IBU (International Bitterness Unit) skalas): 24–28

Krāsa (pēc EBC (European Brewery convention) skalas): 11–17

Smarža: vidējas līdz stipras intensitātes, izteikts Žatec smaržīgo apiņu aromāts

Garša: vidēji vai stipri rūgta ar maigu vai mēreni skarbu raksturu, izteikti dzirkstoša un stipri vai ļoti stipri piesātināta, pēcgarša saldena

Bezalkoholiskais alus

Spirta tilp. %: 0,2–0,5

Sākotnējais misas saturs %: 3–4

Rūgtums (pēc IBU (International Bitterness Unit) skalas): 22–26

Krāsa (pēc EBC (European Brewery convention) skalas): 5–7

Smarža: vidējas intensitātes, izteikts Žatec smaržīgo apiņu aromāts, viegls misas aromāts

Garša: vidēji rūgta ar mēreni skarbu raksturu, izteikti dzirkstoša un vāji piesātināta, viegla misas piegarša

Pamatizejvielas, no kā gatavo Českobudějovické pivo alu, ir ūdens, iesals un apiņi, izmantojot alus apakšraugu. Visas pamatizejvielas iegūst noteiktā ģeogrāfiskā apgabala teritorijās, un šīm izejvielām ir visas specifiskās īpašības.

5. Ģeogrāfiskais apgabals:

Izstrādājuma ražošanas, apstrādes un sagatavošanas vieta ir ģeogrāfiskā teritorija, kurā iespējams iegūt ūdeni no České Budějovice baseina pazemes ezera.

Apgabals, kurā audzē Žatec apiņus, atrodas Chomutov, Kladno, Louny, Pilzenes (ziemeļu daļa), Rakovník un Rokycany rajona ciematu kadastrālajā teritorijā.

Iesala miežus audzē Morāvijas reģionā.

5.1. Izcelsmes apliecinājums:

Alu ražo České Budějovice pilsētā kopš tās dibināšanas 1265. gadā, un tas vienmēr ir saukts pēc tā izcelsmes vietas.

Nosaukums “Českobudějovické pivo” kļuvis tik pazīstams, ka to 1967. gadā kā Českobudějovické pivo/Budweiser Bier/Biére de Budweis/Budweis Beer reģistrēja WIPO cilmes vietu reģistrā ar numuru 49, pamatojoties uz reģistrāciju valstī. Līdztekus tam šis nosaukums tika aizsargāts arī ar divpusēju nolīgumu ar Portugāli.

Lai nodrošinātu iespēju kontrolēt izstrādājumu, pārbaudes struktūra ražotājus, kuri izmanto ģeogrāfisko norādi, iekļauj savā inspicēto vienību reģistrācijas sistēmā, kurā ir dati par ražotāju, ražošanas uzsākšanu, pārbaudes rezultātiem, veiktajiem pasākumiem utt. Pārbaudes struktūra veic pārbaudes, kurās konstatē, vai ražotāji, kas lieto ģeogrāfiskās izcelsmes norādi, atbilst specifikācijas nosacījumiem.

5.2. Ražošanas metode:

Visus Českobudějovické pivo ražošanas, izejvielu pārstrādes un sagatavošanas posmus veic vienīgi noteiktajā ģeogrāfiskajā apgabalā.

Českobudějovické pivo misu iegūst vienīgi ar divu atvārījumu dekokcijas metodi, saldo misas iejavu atfiltrējot vaļējos filtrkublos un vārot atmosfēras spiediena apstākļos.

Alus raudzēšanai izmanto alus apakšrauga celmu, kas reiz ticis selekcionēts alus darītavā un ko tagad tur iegūst un uzglabā. Raudzēšanu veic vertikālās cilindriski koniskās tvertnēs ar regulējamu temperatūru diapazonā no 6 līdz 11 grādiem, savukārt nogatavināšanu veic atsevišķi no raudzēšanas (divpakāpju tehnoloģija) un vienīgi horizontālās tvertnēs. Nogatavināšanas laiks atbilst ilgtermiņa aukstās pārraudzēšanas principiem temperatūrā, kas nepārsniedz 3 °C. Pēc nogatavināšanas alu filtrē un pilda patērētāja traukos vai transporta tarā.

Šā alus ražošanas paņēmieni un izmantotās ražošanas iekārtas izstrādātas, pamatojoties uz alus darītāju paaudzēs gūto profesionālo pieredzi un praksi, kas tiek tālāk attīstīta saskaņā ar mūsdienu zināšanām alus darīšanas jomā. Sākumā alus darīšana bija nedaudzu atsevišķu cilvēku amats, bet vēlāk sāka veidoties rūpnieciski alus brūži, alus ražošanai koncentrējoties České Budějovice pilsētā un izveidojot tajā České Budějovice alus darītavas. Šī alus ražošanas tradīcija ir saglabājusies līdz mūsu dienām.

5.3. Saikne:

Vēstures gaitā gūtā popularitāte un kvalitāte ir ļāvusi Českobudějovické pivo alum arī mūsdienās nostiprināties ārzemju tirgū vairāk nekā 50 pasaules valstīs. Savas popularitātes dēļ tas ir ierindojies starp pasaules vadošajām alus markām.

Českobudějovické pivo garšas īpašības pirmām kārtām nosaka vietējā avota ūdenī esošās minerālvielas, kā arī pamatizejvielu īpašību kopums, izlietotā alus rauga celms, ražošanas tehnoloģijā izmantoto trauku ģeometriskā forma un galveno tehnoloģisko procesu ilgums.

Českobudějovické pivo ražošana ir nozīmīgs faktors České Budějovice pilsētas dzīvē. Lielākā daļa vietējo un ārzemju enciklopēdiju České Budějovice pilsētu saista ar Českobudějovické pivo alus ražošanu.

No patērētāju viedokļa viens no galvenajiem kvalitātes standartiem ir tradīcija. Tradīcija nozīmē noteiktu pievienotu vērtību – kvalitātes garantiju. Šā alus ģeogrāfiskā izcelsme České Budějovice pilsētā nosaka patērētāju attieksmi pret to – tie sagaida, ka tam būs tādas īpašības, kādas raksturīgas šajā reģionā ražotam alum.

Patērētāju apziņā České Budějovice alus vienmēr ir labas kvalitātes alus, kurš ar savām garšas īpašībām atšķiras no citos apgabalos ražota alus.

5.4. Pārbaudes struktūra:

Nosaukums: Státní zemědělská a potravinářská inspekce, inspektorát v Táboře Adrese: Purkyňova 2533 390 02 Tábor ČESKÁ REPUBLIKA Tel. +420 381257111 Fakss — E-pasts: —

5.5. Marķējums:

“Českobudějovické pivo” marķē saskaņā ar spēkā esošajiem vispārēji piemērojamiem noteikumiem par ģeogrāfiskās izcelsmes norādēm un konkrētiem noteikumiem par Kopienas simboliku aizsargātām ģeogrāfiskās izcelsmes norādēm, kā arī saskaņā ar spēkā esošajām ES prasībām marķēšanas jomā. Marķēšanā jāievēro arī Pievienošanās līgumā uzskaitītie noteikumi.

(1) OV L 93, 31.3.2006., 12. lpp.